CELEX: C2006/022/11
Language: sl
Date: 2006-01-28 00:00:00
Title: Zadevi C-396/05 in C-419/05: Predlog za sprejem predhodne odločbe na podlagi sklepov Sozialgericht Berlin z dne  27. septembra 2005  v zadevah Doris Habelt (C-396/05) in Martha Möser (C-419/05) proti Deutsche Rentenversicherung Bund

28.1.2006   
            
            
               SL
            
            
               Uradni list Evropske unije
            
            
               C 22/6
            
         Predlog za sprejem predhodne odločbe na podlagi sklepov Sozialgericht Berlin z dne 27. septembra 2005 v zadevah Doris Habelt (C-396/05) in Martha Möser (C-419/05) proti Deutsche Rentenversicherung Bund
   (Zadevi C-396/05 in C-419/05)
   (2006/C 22/11)
   Jezik postopka: nemščina
   Sozialgericht Berlin (Nemčija) je s sklepoma z dne 27. septembra 2005 v zadevah Doris Habelt (C-396/05) in Martha Moser (C-419/05) proti Deutsche Rentenversicherung Bund, ki ju je sodno tajništvo prejelo 14. oziroma 28. novembra 2005, Sodišču Evropskih skupnosti predložil predlog za sprejem predhodne odločbe.
   Sozialgericht Berlin predlaga Sodišču, naj odloči o naslednjem vprašanju:
   Ali je določba št. 1 Priloge VI. D. (prej C.) Nemčija k Uredbi (EGS) št. 1408/71 (1) o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (Uredba EGS 1408/71) v skladu s primarnim Evropskim pravom, zlasti prostim pretokom — v tem primeru: izvozom storitev iz člena 42 Pogodbe o ustanovitvi Evropske Skupnosti (Pogodba ES), kolikor iz dobe plačevanja prispevkov na državnem ozemlju izključuje tudi prejemanje pokojnine?
   
      (1)  UL L 149, str. 2.